Uwe Krupp

Uwe Gerd Krupp (* 24. jún 1965, v Kolíne nad Rýnom v Nemecku) je bývalý nemecký profesionálny hokejový obranca. Bol prvým hokejistom narodeným a vyrastajúcim v Nemecku, ktorý sa výraznejšie presadil v NHL. Takisto je prvým držiteľom Stanley Cupu. V roku 2011 sa ako druhému Nemcovi v poradí podarilo Stanley Cup vyhrať Dennisovi Seidenbergovi, hráčovi Boston Bruins.

 Klubová kariéra 
V prvej polovici  osemdesiatych rokov hrával nemeckú hokejovú ligu za Kölner Haie. V roku 1983 bol draftovaný z celkového 214. miesta mužstvom Buffalo Sabres. V tomto mužstve takisto začal svoju kariéru v NHL v roku 1986. Každý rok vylepšoval svoje individuálne štatistiky a stal sa pevnou súčasťou obrany Buffala. V sezóne 1990/91 bol nominovaný do Zápasu hviezd NHL. Tri sezóny odohral v New York Islanders, odkiaľ bol v roku 1994 vymenený do Quebec Nordiques. S mužstvom sa po sezóne 1994/95 presťahoval do Denveru ako Colorado Avalanche, kde v roku 1996 získal Stanley Cup. Pamätný je jeho víťazný gól v treťom predĺžení štvrtého finále proti Floride Panthers. K zisku Stanley Cupu pomohol takisto Detroitu v roku 2002, odohral ale len osem zápasov základnej časti a dva v play-off a jeho meno preto na pohári nie je uvedené. Vtedy už jeho kariéru obmedzovalo zranenie chrbta. S aktívnym hokejom skončil po nasledujúcej sezóne, ktorú odohral v Atlante. Celkovo v NHL odohral 729 stretnutí a zaznamenal 69 gólov, 212 asistencií a 281 bodov.

 Reprezentácia 
Za Nemecko hral na MS v ľadovom hokeji 1986, 1990 a 1998.

 Štatistiky 

 Základné časti a play-off 
+ Sezóna Klub Liga Základná časťPlay off                 1982–83 Kölner Haie 1.GBun 11 0 0 0 0 — — — — — 1983–84 Kölner Haie 1.GBun 26 0 4 4 22 — — — — — 1984–85 Kölner Haie 1.GBun 31 7 7 14 24 9 4 1 5 12 1985–86 Kölner Haie 1.GBun 35 6 18 24 83 10 4 3 7 0 1986–87 Rochester Americans AHL 42 3 19 22 50 17 1 11 12 16 1986–87 Buffalo Sabres NHL 26 1 4 5 23 — — — — — 1987–88 Buffalo Sabres NHL 75 2 9 11 151 6 0 0 0 15 1988–89 Buffalo Sabres NHL 70 5 13 18 55 5 0 1 1 4 1989–90 Buffalo Sabres NHL 74 3 20 23 85 6 0 0 0 4 1990–91 Buffalo Sabres NHL 74 12 32 44 66 6 1 1 2 6 1991–92 Buffalo Sabres NHL 8 2 0 2 6 — — — — — 1991–92 New York Islanders NHL 59 6 29 35 43 — — — — — 1992–93 New York Islanders NHL 80 9 29 38 67 18 1 5 6 12 1993–94 New York Islanders NHL 41 7 14 21 30 4 0 1 1 4 1994–95 EV Landshut DEL 5 1 2 3 6 — — — — — 1994–95 Quebec Nordiques NHL 44 6 17 23 20 5 0 2 2 2 1995–96 Colorado Avalanche NHL 6 0 3 3 4 22 4 12 16 33 1996–97 Colorado Avalanche NHL 60 4 17 21 48 — — — — — 1997–98 Colorado Avalanche NHL 78 9 22 31 38 7 0 1 1 4 1998–99 Detroit Red Wings NHL 22 3 2 5 6 — — — — — 2001–02 Detroit Red Wings NHL 8 0 1 1 8 2 0 0 0 2 2002–03 Atlanta Thrashers NHL 4 0 0 0 10 — — — — — NHL celkovo 729 69 212 281 660 81 6 23 29 86

 Medzinárodné 
 Rok Mužstvo  Podujatie  Z  G  A  B  TM  1983  NSR MS U20  7  0  0  0  0 1985  NSR MS U20  7  0  1  1  8 1986 NSR MS  3  2  1  3  2   1990 NSR MS  2  0  0  0  2 1998 Nemecko OH 2  0  2  2  4  Junior medzinár. celkovo  14  0  1  1  8 Senior medzinár. celkovo  7  2  3  5  8  

 Trénerská kariéra 
Po ukončení aktívnej kariéry Krupp počas krátkeho obdobia trénoval hokejový klub TPHThunder AAA Bantam, keďže prišla ponuka na pozíciu asistenta trénera v Nemeckom juniorskom národnom mužstve. Po úspechu s juniormi sa v roku 2005 stal asistentom trénera nemeckej hokejovej reprezentácie, Grega Possa, ktorého krátko pred Zimnými olympijskými hrami 2006 v Turíne nahradil v reprezentácii, keďže Poss musel odstúpiť pre silný tlak médií.

 Externé odkazy 
 osobné štatistiky

Kategória:Nemeckí hokejisti
Kategória:Hráči Kölner Haie
Kategória:Hokejisti draftovaní klubom Buffalo Sabres
Kategória:Hráči Buffalo Sabres
Kategória:Hráči Quebec Nordiques
Kategória:Hráči Colorado Avalanche
Kategória:Hráči New York Islanders
Kategória:Hráči Detroit Red Wings
Kategória:Hráči Atlanta Thrashers
Kategória:Nemeckí hokejoví tréneri
Kategória:Víťazi Stanleyho pohára
Kategória:Osobnosti z Kolína nad Rýnom

Kategória:Hokejisti na Zimných olympijských hrách 1998